Lav et referat af nedenstående tekst:

Tekst:
Hvis ferien går til udlandet i egen bil eventuelt med campingvognen hægtet bagpå, skal den originale registreringsattest på både bil og campingvogn tages med. Der skal også være styr på nummerpladerne både for og bag. Det skriver SKAT Nordjylland i en pressemeddelelse. - Vi kan hvert år op til ferierne konstatere, at borgerne får travlt med at få styr på de originale attester til bil og campingvogn. Der bliver typisk også pres på om- og nyregistreringerne op til sommerferien. Der er også mange, der skal have fat i en ny nummerplade, forklarer afdelingsleder Børge Christensen fra SKAT Nordjylland. Det er ikke usædvanligt, at der er op til tre ugers leveringstid på at få en attest på et nyregistreret køretøj eller et ejerskifte. Hvis man har mistet den originale attest, tager det cirka en uge at få en ny. Allerværst ser det ud hvis man skal have en ny nummerplade. Her er ventetiden helt op til fem uger. - Vi har travlt op til ferierne, så det er vigtigt at vores kunder kommer i god tid, hvis kør-selv ferien er afhængig af en tur forbi nummerpladeekspeditionerne i SKAT Nordjylland, siger Børge Christensen og tilføjer: - Heldigvis kan kunderne hjælpe sig selv langt hen af vejen, ved at hente de rigtige blanketter, eller ved at bestille og betale online, på skat.dk via borgerportalen under Motor, biler og nummerplader.

Referat:
Tre til fem ugers ventetid på en registreringsattest eller en ny nummerplade kan bringe kør-selv ferien i fare. SKAT Nordjyllands nummerpladeekspeditioner har travlt op mod ferierne, hvor mange skal have bilen med til udlandet.